2-roji kuopa (Cicero, Illinois) 


AUGUSTA (JAKAITĖ) ŠATKIENĖ 
įstojo Sąjungon pirmose organizaci- 
jos dienose. Veikti pradėjo Chicagoj 
3-čioj kuopoj, į antrąją kuopą persi- 
kėlė sausio mėn. 1916 m. Sekantį mė- 
nesį įstojo į kuopų organizavimo ko- 
lektyvą. Jos pastangomis suorgani- 
zuotos trys naujos kuopos: Melrose 
Parke, Roselande ir Gary, Indianoje. 

Centro pirmininkavimo metu, jos 
pastangomis 1918 m. įgytas leidimas 
organizacijai veikti apdraudos srityje 
Ilinois valstijoje. Už pažymėtiną 
veiklą apdovanota garbės žiedu 5-tam 
seime 1919 m. 

A. Šatkienės pasidarbavimas orga- 
nizacijai yra nuopelningas ir įvairus: 
kuopoj — pirmininkė ir sekretorė; 
Chicagos apskrityje yra buvusi pir- 
mininkė, vicepirm. ir sekretorė. Cent- 
re gabiai pildė pirmininkės ir vice- 
pirmininkės pareigas ir daugkart dar- 
bavosi įvairiose Centro komisijose. 
Organizacijos seimuose prezidiumo 
pirmininkės, sekretorės bei komisijų 
pareigose. Nuo jaunystės dienų yra 
prisidėjusi prie kiekvieno reikšmin- 
go parapijinio ir visuomeninio dar- 
bo. 

Pakelta į Garbės Nares 29-tame 
seime, 1961 m. 


KOTRYNA SRUBIENĖ įstojo į 
antrąją kuopą 1921 m., kurioje dar- 
bavosi įvairiose valdybos pareigose. 
Ypatingą vadovystės gabumą parodė 
pirmininkavimo metu, įrašydama 
naujų narių ir atgaivindama susilp- 
nėjusią veiklą. Jos vadovybėj ir Ap- 
skritis sėkmingai gyvavo. Gražiai pa- 
sireiškė būdama Centro valdybos na- 
rė. 

Be Moterų Sąjungos dirbo nuo- 
širdžiai Labdarių sąjungoj, Lietuvių 
Katalikių Federacijoj, vienuolynų rė- 
mėjų draugijose ir kt. Laimėjusi pir- 
mą vietą „Draugo“ naujų skaitytojų 


konkurse, 1931 m. aplankė savo gim- 
tinę Lietuvą. 

Pakelta į Garbės Nares 18-tame 
seime, 1939 m. 


3-čioji kuopa (Chicago, Illinois) 


VERONICA GALNAITĖ pradėjo 
sąjungietišką darbą 21-moj kuopoj, 
kurioj buvo išrinkta nutarimų sek- 
retore. Atgaivino! 3-čiąją kuopą 1942 
m. įrašė 8 nares. Perėmė finansų sek- 
retorės pareigas, kuriose nuolatinai 
darbuojasi. 

Reikšminga veikla yra pasižymėju- 
si Apskrityje ir Centre užimdama 
įvairias valdybos vietas ir komisijų 
paskyrimus. Centro vicepirmininke 
išbuvo 4 metus; iždo globėja — 4 
metus. 

Didžiai vertingą darbą atliko be 
atlyginimo, — išvertė Moterų Sąjun- 
gos konstituciją iš anglų į lietuvių 
kalbą; 1947 m. suredagavo, atspaus- 
dino ir kuopoms išsiuntinėje infor- 
macinius lapus naujų narių vajaus 
reikalu; 1951 m. parašė laiškus vi- 
siems klebonams vajaus metu kvie- 
čiant į talką. Daug pasidarbavo Cent- 
ro Literatinėj komisijoj. 

V. Galnaitė yra pasireiškusi savo 
dosnumu ir gerais darbais, ypač pa- 
sišventusi lietuvių vienuolynams ir 
įvairiems lietuvių visuomenės reika- 
lams. 

Pakelta į Garbės Nares 24-tame 
seime, 1949 m. 


4-toji kuopa (Somerville, Mass.) 


ANELĖ AMBROZAITIENĖ pradė- 
jo sąjungoje darbą suorganizuodama 
22-rą kuopą, Cambridge, Mass., 1916 
m., ir joje sėkmingai darbavosi už- 
imdama įvairias valdybos pareigas. 

1951 m. suorganizavo 4-tąją kuo- 
pą, kurioj nuo pirmų dienų eina pir- 
mininkės pareigas. Ypatingai daug 
energijos ir širdies įdėjo įrašydama 
pavyzdingą skaičių narių. 

A. Ambrozaitienė gyvai reiškiasi 
Apskrities susirinkimuose, parengi- 
muose ir visuose visuomenės reika- 
luose. 

Garbės Narystė suteikta 27-tame 
seime, 1957 m. 


5-toji kuopa (Worcester, Mass.) 


URŠULĖ T. DAUKANTIENĖ (Jo- 
kubauskaitė) yra viena iš pirmųjų 
A.L.R.K. Moterų Sąjungos steigėjų, 
pirmoji Centro pirmininkė ir pirmoji 
„Moterų Dirvos“ redaktorė. 

Organizavimo darbą pradėjo anksti 
1913 m. Kalbomis ir rašyba skatino 
moteris burtis į centrinę organizaci- 
Ją. 
Nuo pat pirmųjų dienų žymėtinai 
yra pasidarbavusi Centre, Apskrityje 
ir kuopoj, yra atlikusi įvairias valdy- 
bos pareigas. Daugkart yra įsijungu- 
si į seimų ruošimo darbą ir aktyviai 
dalyvavusi juose. 

Savo gražia plunksna pradėjo ryš- 
kiai pasirodyti Lietuvių spaudoj 1913 
m.; „Drauge“ ir „Darbininke“ įvedė 
moterų skyrius. Prie to yra pasiro- 
džiusi gražia beletristika, ir įvairia 
rašyba. Organizacijai daug pasidarba- 
vo būnant literatinės komisijos narė 
bei „Moterų Dirvos“ bendradarbė. 

Penkiasdešimt metų bėgyje uoliai 
darbuojasi organizacijai, kuriai padė- 
jo pradėti pirmuosius žingsnius. Tuo 
pačiu entuziazmu reiškiasi bendrame 
Moterų Sąjungos gyvenime. 

Pakelta į Garbės Nares 19-tame 
seime, 1939 m., kuriame buvo ypa- 
tingu būdu pagerbta ir apdovanota. 


MAGDELENA DELIONIENĖ įsto- 
jo į 5-tąją kuopą 1932 m., kurioj rū- 
pestingai tvarko šios skaitlingos kuo- 
pos finansus jau virš 30 metų. Be to, 
yra buvusi įvairiose komisijose, ypa- 
tingai sumaniai reiškėsi seimus ren- 
giant. 

Lanko Apskrities susirinkimus ir 
remia visus Apskrities darbus. 


M. Delionienė yra dalyvavusi de- 
vyniuose seimuose, dukart buvo sei- 
mo raštininkė. 

Savo gražiu balsu yra žavėjusi pub- 
liką parapijos parengimuose dainuo- 
dama solo arba kartu su 5-tos kuo- 
pos choristėmis. 

Pakelta į Garbės Nares 28-tame 
seime, 1959 m. 


GENOVAITĖ KANEB, sekdama 
savo motinos ilgametės sąjungietės 
Marcelės Watkins pėdomis, įstojo į 
5-tąją kuopą 1935 m. Netrukus suor- 
ganizavo kuopos chorą, kuris yra mė- 
giamas netik savoj parapijoj, bet ir 
apylinkės lietuvių suėjimuose. 

Šios darbščios sąjungietės veikla 
reiškėsi: kuopoje — įvairių komisijų 
pirmininkė; apskrityje — pirmininkė; 
valstijoje — direktorė bei konferen- 
cijų rengimo komiteto pirmininkė; 
Centre — II vicepirmininkė ir ,„Mo- 
terų Dirvos“ bendradarbė. Kitur: 
PLKMO vicepirmininkė ir atstovė 
kongresan Romoje 1957 m.; priklauso 
ir aktyviai reiškiasi eilėj svetimtau- 
čių organizacijų. 1964 m. atstovavo 
Moterų Sąjungą ALT ruoštame kong- 
rese, Washingtone. Yra ypatingai 
dosni Sąjungos reikalams, lietuvių 
vienuolynams ir apskritai lietuvių 
visuomenės reikalams. 

Į Garbės Narių eiles priimta 
27-tame seime, 1957 m. 


VERONIKA LIUTKIENĖ entuzias- 
tingai sutiko Moterų.Sąjungos steigi- 
mo mintį ir stojo į pirmųjų jos ini- 
ciatorių eiles 1914 m. Nuo pat pirmų 
dienų skelbė Moterų Sąjungos tikslą 
raštu ir žodžiu, keliaudama ir į apy- 
linkės parapijas. Jos pastangomis 
įrašyta daug naujų narių ir yra pri- 
sidėjus prie kelių naujų kuopų įstei- 
gimo. 

Kuopoje visokeriopai dirbo — ko- 
misijose ir valdyboje. Iš eilės buvo 
penktoji Centro vicepirmininkė ir 
šeštoji Centro pirmininkė. Ketverius 
metus ėjo Mass., Me., ir N.H. vals- 


